Diari Oficial de la Generalitat Valenciana


Sumari del DOGV 624, del 08-07-1987 (1987/809202)

ORDRE de 25 de juny de 1987, de la Conselleria d'Obres Públiques, Urbanisme i Transports, per la qual s'estableix un programa d'ajudes per a les operacions d'arrendament financer de vehicles de transport públic de mercaderies.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/06/25/(1)/dof/vci/html**

### Dades del document

Número de DOGV
:   624

Data del DOGV
:   08-07-1987

Secció del DOGV
:   DISPOSICIONS GENERALS

Número del document
:   1987/809202


Data del document
:   25-06-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Correcció d'errades

Ordre de 25 de juny de 1987, de la Conselleria d'Obres Públiques, Urbanisme i Transports, per la qual s'estableix un programa d'ajudes per a les operacions d'arrendament financer de vehicles de transports públic de mercaderies.  
En l'exercici 1986 es va iniciar un Programa d'ajudes a les Empreses Valencianes dedicades al transport públic de mercaderies per a la renovació del seu parc mòbil.   
Dit programa, resultat d'un acord subscrit entre la Conselleria d'Obres Públiques, Urbanisme i Transports i l'IMPIVA, tenia com a objectiu incentivar la renovació del parc de vehicles de transport públic de mercaderies de la Comunitat Valenciana per mitjà de les operacions d'arrendament financer, línia de crèdit que si bé ja era utilitzada per les Empreses transportistes quedava exclosa, no obstant això, de les línies d'ajuda vigents en aquest moment, per la qual cosa es va creure convenient potenciar la seua utilització a l'efecte d'incrementar el ventall de possibilitats dels transportistes per a renovar la seua flota.   
Aqueixes ajudes foren regulades en l'Ordre de 23 de desembre de 1985, de la Conselleria d'Obres Públiques, Urbanisme i Transports, i tingueren una excel·lent acollida pels transportistes com ho palesa el fet que s'utilitzarà tot el fons previst, amb renovació de 83 vehicles i amb una inversió realitzada pel sector superior als 800 milions de pessetes.   
Per tot això, i tenint en compte que les peticions presentades van superar amb escreix el fons disponible, així com que es mantenen les condicions que van justificar l'existència del programa, s'ha considerat convenient d'establir per mitjà d'aquesta Ordre una nova convocatòria d'ajudes de característiques similars a l'anterior, si bé adaptades a l'experiència adquirida.   
En atenció d'aquests motius, i fent ús de les atribucions que m'han estat conferides per l'article 35 e) de la Llei de Govern Valencià i el Decret 2/1986, de 13 de gener, del Consell de la Generalitat Valenciana, pel qual es modifica el Reglament Orgànic i Funcional de la Conselleria d'Obres Públiques, Urbanisme i Transports,   
ORDENE:   
Article primer  
S'estableix un programa d'ajudes per a les Empreses de transport públic de mercaderies que tinguen la residència, així com els seus vehicles, a la Comunitat Valenciana, i recorreguen al sistema d'arrendament financer per a la renovació dels seus vehicles.   
Article segon  
Les ajudes individuals que es concedesquen seran atorgades d'acord amb les condicions següents:   
Quantia: Les ajudes abastaran fins a un màxim del vuit per cent (8%) del valor d'inversió del vehicle, quan el sol·licitant desballeste un vehicle similar a l'adquirit. El vehicle a desballestar haurà de pertànyer a l'Empresa sol·licitant dos anys com a mínim.   
En el supòsit que no es produesca desballestament l'ajuda màxima serà del quatre per cent (4%) del valor d'inversió del vehicle.   
Pagament: L'ajuda es pagarà d'una sola vegada. La forma del pagament es farà segons les formalitats establertes en el Programa d'Ajuda a la Inversió per Leasing de l'IMPIVA.   
Límits de la Ajuda: Unicament podrà sol·licitar-se l'ajuda corresponent a un vehicle per Empresa.   
Les ajudes sol·licitades s'aniran atorgant per rigorós ordre de sol·licitud, segons registre d'entrada en la Conselleria d'Obres Públiques, Urbanisme i Transports, fins a l'agotament del fons disponible.   
El termini de presentació de sol·licituds s'iniciarà el dia de l'entrada en vigor d'aquesta Ordre i finalitzarà el 30 de setembre de 1987. Les dites sol·licituds únicament podran fer referència a operacions d'arrendament financer a realitzar a partir de l'entrada en vigor d'aquest programa.   
Les ajudes seran a càrrec de la Conselleria d'Obres Públiques, Urbanisme i Transports i de l'IMPIVA, d'acord amb el Conveni subscrit per ambdues parts a tal efecte.   
Excepcions: S'exceptuen d'aquest programa d'ajudes els vehicles amb una capacitat de càrrega útil inferior a tres coma cinc (3'5) tones, així com els vehicles formigoneres, vehicles sitges, vehicles de fluids a pressió, portavehicles, grues d'arrossegament i d'elevació, i d'altres vehicles similars.   
Article tercer  
Les sol·licituds es dirigiran a la Direcció General de Transports de la Conselleria d'Obres Públiques, Urbanisme i Transports, la qual resoldrà atorgant o denegant l'ajuda sol·licitada.   
La Direcció General de Transports trametrà una còpia de les Resolucions d'atorgament de les ajudes a l'IMPIVA, per tal que aquest en procedesca a la tramitació i el pagament.   
Article quart  
En el moment de realitzar la sol·licitud serà necessari presentar els documents següents:   
1. Certificat d'inscripció en el registre d'empreses transportistes de servei públic.   
2. Còpia confrontada de totes les autoritzacions de transport corresponents als vehicles de la seua titularitat.   
3. Característiques tècniques del vehicle a arrendar i el seu preu.   
4. Compromís, si fa el cas, de desballestament d'un vehicle.   
Article cinqué  
Una vegada aprovada l'ajuda i per a fer-la efectiva serà necessari, en el termini que a l'efecte s'establesca, la presentació en l'IMPIVA dels documents següents:   
1. Contracte de Leasing.   
2. Factura de pagament al proveïdor.   
3. Certificat de Tresoreria de la Seguretat Social.   
4. Llicència Fiscal.   
5. Certificat de desballestament d'un vehicle, si es dóna aquest cas, i la seua baixa en la Jefatura Provincial de Tràfic.   
DISPOSICIO FINAL  
Es facultada la Direcció General de Transports per al desenvolupament, la interpretació i l'aplicació d'aquesta Ordre, que entrarà en vigor l'endemà de la publicació en el Diari Oficial de la Generalitat Valenciana.   
València, 25 de juny de 1987.   
El Conseller d'Obres Publiques, Urbanisme i Transports,  
RAFAEL BLASCO I CASTANY


Còpia Permalink ELI